REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

01 Broj 06-2/111-22

8. septembar 2022. godine

B e o g r a d

3APISNIK

PRVE SEDNICE ODBORA ZA PRIVREDU, REGIONALNI RAZVOJ, TRGOVINU,  
TURIZAM I ENERGETIKU, ODRŽANE 7. SEPTEMBRA 2022. GODINE

Sednica je počela u 12,05 časova.

Sednicom je do izbora zamenika predsednika Odbora predsedavao narodni poslanik Dragomir Karić, najstariji prisutan član Odbora i mr Dejan Radenković, koji je nastavio predsedavanje nakon izbora za predsednika Odbora.

Pored predsedavajućih, sednici su prisustvovali članovi Odbora: dr Aleksandra Tomić, Živan Bajić, Zoran Tomić, Veroljub Arsić, Tijana Davidovac, Tatjana Medved, Snežana Paunović, Pavle Grbović, Dalibor Jekić, Miodrag Gavrilović, Zoran Zečević, Nebojša Zelenović i Marija Jevđić.

Sednici je prisustvovao zamenik odsutnog člana Odbora: Nenad Tomašević (zamenik člana Odbora Zorana Sandića).

Sednici je prisustvovao i zamenik prisutnog člana Odbora Radovan Tvrdišić.

Sednici nije prisustvovao član Odbora Đorđe Stanković, niti njegov zamenik.

Predsedavajući je konstatovao da je u skladu sa članom 25. stav 3. Poslovnika Narodne skupštine određen sledeći

Dnevni red

1. Izbor predsednika Odbora;
2. Izbor zamenika predsednika Odbora.

Prva tačka dnevnog reda- **Izbor predsednika Odbora**

Na predlog narodnog poslanika Snežane Paunović, Odbor je jednoglasno izabrao mr Dejana Radenkovića za predsednika Odbora. „Za“ je glasalo 16 članova Odbora.

Mr Dejan Radenković je zahvalio na izboru i preuzeo predsedavanje sednicom Odbora. Istakao je da će Odbor biti otvoren za sve predloge, inicijative i sugestije.

Druga tačka dnevnog reda **-** Izbor zamenika predsednika Odbora

Na predlog predsednika Odbora mr Dejana Radenkovića, Odbor je većinom glasova (15 glasova „za“ i jedan „uzdržan“) izabrao narodnog poslanika dr Aleksandru Tomić za zamenika predsednika Odbora.

U kratkoj diskusiji, narodni poslanici su izneli svoje stavove, mišljenja i istakli pitanja o kojima je potrebno razgovarati: javna nabavka aparata u zdravstvenim ustanovama; uzroci i posledice povećanja cene struje; izveštaj direktora EPS o stanju u preduzeću. Predsednik Odbora je istakao da je otvoren za sve predloge i sugestije u skladu sa Poslovnikom.

U diskusiji su učestvovali Dragomir Karić, Zoran Zečević, Dalibor Jekić, Nebojša Zelenović i Tatjana Medved.

Sednica je zaključena u 12 časova i 30 minuta.

Sednica je prenošena u live stream-u i tonski snimana, a video zapis se nalazi na internet stranici Narodne skupštine.

SEKRETAR PREDSEDNIK

Aleksandra Balać mr Dejan Radenković